CELEX: 32019D2249
Language: hr
Date: 2019-12-19 00:00:00
Title: Odluka Vijeća (EU) 2019/2249 od 19. prosinca 2019. o stajalištu koje treba zauzeti u ime Europske unije u okviru Odbora za pravila o podrijetlu Svjetske trgovinske organizacije

30.12.2019   
               
               
                  HR
               
               
                  Službeni list Europske unije
               
               
                  L 336/302
               
            
         ODLUKA VIJEĆA (EU) 2019/2249
         od 19. prosinca 2019.
         o stajalištu koje treba zauzeti u ime Europske unije u okviru Odbora za pravila o podrijetlu Svjetske trgovinske organizacije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Unija je Odlukom Vijeća 94/800/EZ (1) sklopila Sporazum o pravilima o podrijetlu („Sporazum”), koji je stupio na snagu 1. siječnja 1995.
                  
               
                     (2)
                  
                  
                     Člankom 4. Sporazuma osnovan je Odbor za pravila o podrijetlu.
                  
               
                     (3)
                  
                  
                     Odbor za pravila o podrijetlu treba donijeti komunikaciju naslovljenu „Poboljšanje transparentnosti pravila o nepovlaštenom podrijetlu”.
                  
               
                     (4)
                  
                  
                     Primjereno je utvrditi stajalište koje treba zauzeti u ime Unije u okviru Odbora za pravila o podrijetlu jer će komunikacija koju treba donijeti biti obvezujuća za Uniju.
                  
               
                     (5)
                  
                  
                     Predloženim stajalištem koje treba zauzeti u ime Unije nastoji se poboljšati transparentnost zakona i drugih propisa te praksi u pogledu pravila o nepovlaštenom podrijetlu uvođenjem pravila o obveznom ili dobrovoljnom obavješćivanju među članicama Svjetske trgovinske organizacije (WTO) o njihovim pravilima o nepovlaštenom podrijetlu upotrebom standardiziranih obrazaca. To će rezultirati jasnijim i predvidivijim pravilima o podrijetlu i olakšati protok međunarodne trgovine,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Odbora za pravila o podrijetlu temelji se na nacrtu komunikacije Odbora za pravila o podrijetlu priloženom ovoj Odluci.
            Predstavnici Unije u Odboru za pravila o podrijetlu mogu dogovoriti manje tehničke izmjene tog nacrta komunikacije.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 19. prosinca 2019.
            
               
                  Za Vijeće
               
               
                  Predsjednica
               
               K. MIKKONEN
            
         
         
            (1)  Odluka Vijeća 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986.–1994.) (SL L 336, 23.12.1994., str. 1.).
      
      
         
            PRILOG
            
               Poboljšavanje transparentnosti pravila o nepovlaštenom podrijetlu
            
            
               Članice Svjetske trgovinske organizacije,
            
            
               želeći osigurati da sama pravila o podrijetlu ne uzrokuju ograničavajuće, otežavajuće ili narušavajuće učinke na međunarodnu trgovinu;
            
               želeći osigurati da se pravila o podrijetlu pripremaju i primjenjuju na nepristran, transparentan, predvidiv, dosljedan i neutralan način;
            
               prepoznajući da jasna i predvidiva pravila o podrijetlu i njihova primjena olakšavaju protok međunarodne trgovine;
            
               prepoznajući da je poželjno osigurati transparentnost zakona i drugih propisa te praksi u pogledu pravila o podrijetlu;
            
               želeći dopuniti obveze obavješćivanja iz članka 5. Sporazuma o pravilima o podrijetlu;
            
               potvrđujući da povećanje transparentnosti zakona i drugih propisa te praksi u pogledu pravila o podrijetlu doprinosi ublažavanju troškova usklađivanja za gospodarske subjekte koji žele integrirati globalne vrijednosne lance, a posebno za mikropoduzeća te mala i srednja poduzeća;
            
               odlučuju sljedeće kad je riječ o pravilima o podrijetlu:
            
                        1.
                     
                     
                        Poželjno je održavati i promicati visoku razinu transparentnosti i uzajamnog razumijevanja u pogledu postojećih pravila o podrijetlu i s njima povezanih zahtjeva za dokumentaciju koje upotrebljavaju članice WTO-a. Pravilima o podrijetlu smatraju se pravila obuhvaćena područjem primjene članka 1. Sporazuma o pravilima o podrijetlu.
                     
                  
                        2.
                     
                     
                        Kako bi se povećala transparentnost i promicalo bolje razumijevanje pravila o podrijetlu, u skladu s Prilogom 1. ovoj Odluci članice obavješćuju Tajništvo WTO-a o pravilima o podrijetlu koje upotrebljavaju za potrebe primjene tretmana najpovlaštenije nacije u skladu s člancima I., II., III., XI. i XIII. GATT-a iz 1994.
                     
                  
                        3.
                     
                     
                        Članice se potiče na popunjavanje obrasca za obavješćivanje iz Priloga 1. pri obavješćivanju tajništva WTO-a o bilo kojim drugim pravilima o podrijetlu koja upotrebljavaju za primjenu drugih instrumenata politika o nepovlaštenoj trgovinskoj politici, kako je predviđeno u članku 1. stavku 2. Sporazuma o pravilima o podrijetlu.
                     
                  
                        4.
                     
                     
                        Usto, u skladu s Prilogom 2. članice opisuju svoje prakse u vezi s potvrdama o podrijetlu i drugim obveznim dokumentima kao dokazima o podrijetlu za potrebe nepovlaštene trgovine, u pogledu kojih su upućene obavijesti u skladu s Prilogom 1. (1) Članice koje prijave da ne provode pravila o podrijetlu u skladu s Prilogom 1. ipak ispunjavaju Prilog 2.
                     
                  
                        5.
                     
                     
                        Obavijesti iz stavaka 2. i 4. ove Odluke podnose se najkasnije godinu dana nakon donošenja ove Odluke.
                     
                  
                        6.
                     
                     
                        Tajništvo WTO-a objavljuje informacije dostavljene u skladu s ovom Odlukom.
                     
                  
                        7.
                     
                     
                        Svaka članica, u okviru resursa koje ima na raspolaganju, uspostavlja ili održava jedan ili više informacijskih centara koji odgovaraju na razumne upite vlada, trgovaca i ostalih zainteresiranih strana u pogledu pravila o podrijetlu i s njima povezanih zahtjeva za dokumentaciju, te koji stavljaju na raspolaganje zatražene obrasce i dokumente (2). Članice u skladu s Prilogom 1. dostavljaju Tajništvu WTO-a podatke za kontakt svojih informacijskih centara. Najmanje razvijene zemlje članice imaju rok od dvije godine za priopćivanje tih podataka Tajništvu WTO-a.
                     
                  
                        8.
                     
                     
                        Članice nastoje na službenom jeziku WTO-a osigurati pravna upućivanja, internetske stranice, dokumente s obrazloženjima ili druge dokumente.
                     
                  
                        9.
                     
                     
                        Članice koje uvode bitne izmjene svojih pravila o podrijetlu i s njima povezanih zahtjeva za dokumentaciju, u pogledu kojih su upućene obavijesti u skladu s ovom Odlukom, odmah obavješćuju tajništvo WTO-a o tim promjenama u skladu s ovom Odlukom.
                     
                  
                        10.
                     
                     
                        Odbor za pravila o podrijetlu ispituje važeća pravila o podrijetlu i s njima povezane zahtjeve za dokumentaciju na temelju informacija u pogledu kojih su upućene obavijesti u skladu s ovom Odlukom, radi utvrđivanja praksi olakšavanja trgovine i promicanja njihovog širenja na međunarodnoj razini.
                     
                  
                        11.
                     
                     
                        Na zahtjev trebalo bi osigurati pomoć tajništva WTO-a kako bi se zemljama članicama u razvoju i najmanje razvijenim zemljama članicama pomoglo u provedbi odredaba ove Odluke.
                     
                  
                        12.
                     
                     
                        Nijedna odredba ove Odluke ne tumači se tako da utječe na prava i obveze članica iz članka 5. Sporazuma o pravilima o podrijetlu ili iz članka 1. Sporazuma o olakšavanju trgovine.
                     
                  
                        13.
                     
                     
                        Ova se Odluka, a posebno stavci 2. i 3., preispituje tri godine nakon njezina donošenja te nakon toga prema potrebi, s ciljem daljnjeg poboljšavanja transparentnosti pravila o nepovlaštenom podrijetlu.
                     
                  
               (1)  Time se ne dovode u pitanje drugi dokazi o podrijetlu koje nadležna tijela mogu zahtijevati u svrhu kontrole.
            
               (2)  Podrazumijeva se da taj informacijski centar može biti i centar osnovan ili održavan u skladu s člankom 1. stavkom 3. (Informacijski centri) Sporazuma o olakšavanju trgovine i članice nisu obvezne staviti na raspolaganje više informacija ili više obrazaca i dokumenata od onih obuhvaćenih Sporazumom o olakšavanju trgovine.
         
      
      
         
            PRILOG 1.
            OBRAZAC ZA OBAVJEŠĆIVANJE O PRAVILIMA O NEPOVLAŠTENOM PODRIJETLU
            
               Prilog 1. može se umnožiti onoliko puta koliko to članica smatra potrebnim.
            
            I.   OSNOVNE INFORMACIJE
            
                        1.
                     
                     
                        Članica koja šalje obavijest
                     
                     
                         
                     
                  
                        2.
                     
                     
                        Informacijski centar
                        (ako je moguće, navedite sljedeće podatke za kontakt: ime, telefon, adresa e-pošte, internetske stranice)
                     
                     
                         
                     
                  
                        3.
                     
                     
                        Jesu li na snazi pravila o nepovlaštenom podrijetlu?
                     
                     
                        ☐
                     
                     
                        Da
                     
                     
                        ☐
                     
                     
                        Ne*
                     
                  
                        * Ako je vaš odgovor „Ne”, nije potrebno odgovoriti na sljedeća pitanja iz ovog Priloga.
                        
                     
                  
                        4.
                     
                     
                        Navedite koji se instrumenti trgovinske politike služe tim pravilima o nepovlaštenom podrijetlu (vidjeti članak 1. stavak 2. Sporazuma o pravilima o podrijetlu)
                     
                     
                         
                     
                  
                        5.
                     
                     
                        Datum stupanja na snagu ili bilo koje bitne izmjene tih pravila:
                     
                     
                         
                     
                  
                        6.
                     
                     
                        Datum prestanka važenja, ako je primjenjivo:
                     
                     
                         
                     
                  
                        7.
                     
                     
                        Vladina ili nevladina tijela nadležna za upravljanje:
                     
                     
                         
                     
                  
                        8.
                     
                     
                        Internetska poveznica na zakonodavstvo i svu drugu dokumentaciju s objašnjenjima, ako je primjenjivo:
                     
                     
                         
                     
                  
                        9.
                     
                     
                        Ako želite, unesite komentare:
                     
                     
                         
                     
                  II.   PRIMJENA PRAVILA O NEPOVLAŠTENOM PODRIJETLU
            
                        10.
                     
                     
                        Primjenjuju li se pravila o nepovlaštenom podrijetlu na uvoz?
                     
                     
                        ☐
                     
                     
                        Da
                     
                     
                        ☐
                     
                     
                        Ne
                     
                  
                        11.
                     
                     
                        Primjenjuju li se pravila o nepovlaštenom podrijetlu na izvoz?
                     
                     
                        ☐
                     
                     
                        Da
                     
                     
                        ☐
                     
                     
                        Ne
                     
                  
                        12.
                     
                     
                        Pravilo de minimis za primjenu pravila o nepovlaštenom podrijetlu
                     
                     
                        ☐
                     
                     
                        Da
                     
                     
                        ☐
                     
                     
                        Ne
                     
                  
                         
                     
                     
                        Ako je odgovor „Da”, navedite prag de minimis i odgovarajuća pravna upućivanja relevantna za pitanja od 10. do 12.
                     
                     
                         
                     
                  III.   KRITERIJI ZA UTVRĐIVANJE ZNATNE TRANSFORMACIJE ZA PROCJENU PODRIJETLA ROBE
            
                        13.
                     
                     
                        Opći kriteriji, ako su primjenjivi za sve proizvode:
                     
                     
                         
                     
                  
                        14.
                     
                     
                        Pravila o podrijetlu za pojedinačne proizvode, ako je primjenjivo:
                     
                     
                         
                     
                  
                        15.
                     
                     
                        Definicija materijala bez podrijetla i materijala s podrijetlom, ako postoji:
                     
                     
                         
                     
                  
                        16.
                     
                     
                        Popis minimalnih radnji kojima se ne stječe podrijetlo, ako postoje:
                     
                     
                         
                     
                  
                        17.
                     
                     
                        Preostala pravila, ako postoje:
                     
                     
                         
                     
                  
                        18.
                     
                     
                        Ostale informacije koje članica smatra potrebnima (prema potrebi navesti internetsku poveznicu)
                     
                     
                         
                     
                  IV.   PRELIMINARNE ODLUKE
            
                        Jesu li donesene preliminarne odluke o podrijetlu robe? (1)
                        
                     
                     
                        ☐
                     
                     
                        Da
                     
                     
                        ☐
                     
                     
                        Ne
                     
                  
                        Tijelo nadležno za donošenje preliminarnih odluka (o podrijetlu)
                     
                     
                         
                     
                  
                        Upute za zahtjev za preliminarnu odluku
                     
                     
                         
                     
                  
                        Internetska poveznica na zakonodavstvo i sva druga relevantna pravna upućivanja:
                     
                     
                         
                     
                  
               (1)  Kako su definirane u članku 2. točki (h) Sporazuma o pravilima o podrijetlu i članku 3. Sporazuma o olakšavanju trgovine.
         
      
      
         
            PRILOG 2.
            OBRAZAC ZA OBAVJEŠĆIVANJE ZA ZAHTJEVE ZA DOKUMENTACIJU KOJA SE ODNOSI NA PRAVILA O NEPOVLAŠTENOM PODRIJETLU
            
                        1.
                     
                     
                        Postoji li pri uvozu obveza podnošenja potvrde i/ili drugog obveznog dokumenta kao dokaza o podrijetlu?
                     
                     
                        ☐
                     
                     
                        Da
                     
                     
                        ☐
                     
                     
                        Ne**
                     
                  
                        2.
                     
                     
                        Postoji li pri izvozu obveza podnošenja potvrde i/ili drugog obveznog dokumenta kao dokaza o podrijetlu?
                     
                     
                        ☐
                     
                     
                        Da
                     
                     
                        ☐
                     
                     
                        Ne **
                     
                  
                        3.
                     
                     
                        Postoji li standardiziran ili propisan format i/ili sadržaj potvrde i/ili drugog obveznog dokumenta kao dokaza o podrijetlu?
                        Ako je odgovor „da”, priložite primjerak ili navedite relevantne pojedinosti u Dodatku ovom Prilogu.
                     
                     
                        ☐
                     
                     
                        Da
                     
                     
                        ☐
                     
                     
                        Ne
                     
                  
                        ** Ako je vaš odgovor na pitanja 1. i 2. „Ne”, nije potrebno odgovoriti na sljedeća pitanja iz ovog Priloga.
                        
                     
                  
                        4.
                     
                     
                        Ako su ti dokumenti obvezni samo u posebnim okolnostima, opišite slučajeve za koje se zahtijeva potvrda (ili drugi obvezni dokument kao dokaz o podrijetlu) i odgovarajući format (propisani obrazac ili drugo).
                     
                     
                         
                     
                  
                        5.
                     
                     
                        Ako su obveza podnošenja potvrde i/ili drugog obveznog dokumenta kao dokaza o podrijetlu ograničeni na određene proizvode, navedite o kojim je poglavljima HS-a riječ i odgovarajući format (propisani obrazac ili drugo).
                     
                     
                         
                     
                  
                        6.
                     
                     
                        Izuzeća od obveze podnošenja potvrde i/ili drugog obveznog dokumenta kao dokaza o podrijetlu (npr. za pošiljke male vrijednosti, poštanske pošiljke...)
                     
                     
                         
                     
                  
                        7.
                     
                     
                        Vladina ili nevladina tijela imenovana za izdavanje potvrde i/ili drugog obveznog dokumenta kao dokaza o podrijetlu, ako postoje
                     
                     
                         
                     
                  
                        8.
                     
                     
                        Navedite odgovarajuća pravna upućivanja relevantna za pitanja od 1. do 7.
                     
                     
                         
                     
                  
      
      
         
            PRILOG 2. – DODATAK
            Priložite propisani obrazac i/ili internetsku poveznicu na propisani obrazac potvrde o podrijetlu (ili drugog obveznog dokumenta kao dokaza o podrijetlu), ako je primjenjivo